
1. Място на горското стопанство в местното развитие и роля на ТП ДГС „Плачковци“

ТП Държавно горско стопанство “Плачковци” носи наименованието си от град Плачковци, който се намира на територията му и попада в обхвата на община гр. Трявна. ТП ДГС Плачковци заема северните склонове на Тревненска планина, дял на източната част на Централна Стара планина, водосборът на Дряновска река и системата от хълмове на Предбалкана до височините преди Велико Търново. Границите на стопанството образуват неправилен четириъгълник с най–голяма дължина по посока север–юг от около 30 км и ширина в посока изток–запад от 15 до 20 км. Горската площ в южната част е плътен комплекс, а на север – по-големи или малки комплекси, разположени сред земеделски земи. Южната част на стопанството обхваща част от северните склонове и малка част от южните склонове на Тревненска планина. Средната част е разположена в северния Предбалкан, а северната част има хълмист характер. Южната част е типично планинска, със силно пресечен терен. Характерни са дълбоките долове и високите, ясно изразени била. Най–високата точка е връх Бедек – 1488,1 м. От водните течения, които пресичат територията на стопанството, с най-голям водосборен басейн е река Дряновска. Друго по-голямо водно течение е река Белица, която в горното си течение се нарича Станчевханска река. Река Еньовска, води началото си от възвишенията над село Чакалите. Тези три водни течения са със сезонен дебит, като маловодието е през август – октомври. В северозападната част на стопанството, източно от селата Славейково и Гостилица, преминава река Янтра.
	ТП ДГС „Плачковци“ се намира на територията на Габровска област и управлява държавните горски територии в землищата на общините Трявна и Дряново. Броят на населението възлиза на около 21 875 души. 
	Пътната мрежа в района е добре развита. Всички селища са свързани помежду си посредством асфалтирани пътища. Съществено значение имат първокласен път Габрово-Дряново – Велико Търново, а от там до градовете Трявна и Плачковци. Тези основни пътни артерии, допълнени с многобройните асфалтирани пътища вътре в общините и направените от дейността на държавното горско стопанство черни и чакълирани горски пътища задоволяват напълно нуждите на горскостопанската дейност, особено при добива и транспорта на строителна дървесина и дърва. 
	Държавното горско стопанство е разделено на три горскостопански участъка: I ГСУ „Плачковци“, II ГСУ „Трявна и  III “Дряново”. Седалището на I и II ГСУ е в гр. Плачковци, а на III ГСУ в гр. Дряново. 
	В горско–административно отношение ТП ДГС “Плачковци” се числи към „Северноцентрално държавно предприятие” ДП гр. Габрово, с контролен орган Регионална дирекция на горите – град Велико Търново.
	На територията на ТП ДГС “Плачковци” се намират следните защитени природни забележителности, местности, зони и паркове:
· Природен парк “Българка” - обявен със Заповед № РД – 775 от 09.08.2002 г., на МОСВ (ДВ бр. 86 от 10.09.2002 г.).
· Природна забележителност пещера ”Бачо Киро” - обявена с Заповед № 2810 от 10.10.1962 г., на Главно управление на горите при Министерски съвет (ДВ бр. 56 от 1963 г.);
· Природна забележителност ”Виканата скала” - обявена със Заповед № 995 от 21.04.1971 г. на МГГП (ДВ, бр. 41 от 1971 г.), актуализация на площта със Заповед № РД – 53 от 30.01.2008 г. на МОСВ (ДВ, бр. 39 от 2008 г.);
· Природна забележителност ”Скален венец в м. Мъхнатите скали” – обявена със Заповед № 689 от 22.07.1987 г. на КОПС при МС (ДВ, бр. 63 от 1987 г.), актуализация на площта със Заповед №РД – 875 от 22.11.2013 г. на МОСВ (ДВ, бр. 6 от 2014 г.).
· Защитена местност “Дряновски манастир” – обявена като историческо място със Заповед № 357 от 09.02.1973 на МГОПС (ДВ, бр. 21 от 1973 г.), прекатегоризирана в защитена местност със Заповед № РД – 1324 от 27.12.2002 г. на МОСВ (ДВ, бр. 7 от 24.01.2003 г.), намаляне на площта: Заповед № 1136 от 14.12.1981 г. на КОПС при МС (ДВ, бр. 102 от 29.12.1981 г.) и Заповед № РД-292 от 22.03.2004 г.на МОСВ (ДВ, бр. 70 от 10.08.2004 г.);
· Защитена местност “Студеният кладенец” – обявена със Заповед № 25 от 09.01.1989 г. на КОПС при МС (ДВ, бр.7 от 1989 г.)
· Защитена местност “ Мехченица – Йововци” – обявена като историческо място със Заповед № 345 от 17.05.1979 г. на КОПС при МС (ДВ, бр. 67 от 1979 г.), прекатегоризиран в защитена местност със Заповед № РД-1303 от 27.12.2002 на МОСВ (ДВ, бр. 7 от 2003 г.);

· Защитена местност “Столища” – обявена като природна забележителност със Заповед № 689 от 22.07.1987 г. на КОПС при МС (ДВ, бр. 63 от 1987 г.), прекатегоризирана в защитена местност със Заповед № РД-1309 от 27.12.2002 г. на МОСВ (ДВ, бр. 7 от 2003 г.), промяна на площта и режима със Заповед № РД-401 от 24.04.2013 г. на МОСВ (ДВ, бр. 51 от 2013 г.)
· Защитена местност “Боженци” – обявена със Заповед №4526/17.10.1975 г. на МГОПС (ДВ, бр. 98/1975 г.)
Защитени зони, обявени по Директива 92/43/ЕЕС за опазването на природните местообитания и на дивата флора и фауна от екологичната мрежа Натура 2000:
· Защитена зона BG0000214 ”Дряновски манастир” – обявена с Решение на МС №122 от 02.03.2007 г. (ДВ бр.21 от 2007 г.);
·  Защитена зона BG0000263 “Скалско” – обявена с Решение на МС №122 от 02.03.2007 г. (ДВ, бр. 21 от 2007 г.);
· Защитена зона BG0000281 “Река Белица” - обявена с Решение на МС №122 от 02.03.2007 г. (ДВ, бр. 21 от 2007 г.);
· Защитена зона BG0000282 “Дряновска река” -  обявена с Решение на МС №122 от 02.03.2007 г. (ДВ, бр. 21 от 2007 г.);
· Защитена зона BG0000399 “Българка” - обявена с Решение на МС №122 от 02.03.2007 г. (ДВ, бр. 21 от 2007 г.);
·  Защитена зона BG0000610 “Река Янтра” - обявена със Заповед № РД-401 от 12.07.2016 г. на Министъра на околната среда и водите (ДВ, бр. 62 от 2016 г.)

Защитени зони, обявени по Директива 79/409/ЕЕС за опазване на дивите птици от екологичната мрежа Натура 2000:

· Защитена зона BG0000399 “Българка” - обявена със Заповед № РД-848 от 08.11.2013 г. на МОСВ (ДВ, бр. 104 от 2013 г.)

	Застрашени и защитени растения в района на ТП ДГС “Плачковци” записани съответно в Червената книга на Република България (електронно издание от 2011 г.) и в приложение № 3 от Закона за биологичното разнообразие

Според Червената книга на Република България (електронно издание от 2011 г.) на територията на ТП ДГС “Плачковци” са установени 10 растителни вида под заплаха. От тях 6 са с категория застрашен и 4 - с категория уязвим. В това число 3 от видовете са български ендемити, а 1 е балкански ендемит. 
По Закона за биологичното разнообразие (ЗБР) (Приложение №3) 9 от гореспоменатите 10 застрашени растителни вида са със статут защитен. 

		Общата площ на всички Защитени местности в ТП ДГС „Плачковци“ е 450,6 ха, от която 434,9 ха е залесена и 15,7 ха незалесена.
	В тези защитени местности, по смисъла на Закона за защитените територии, има планирани горскостопански мероприятия (отгледни сечи) в подотдели 49 „п“, 78 „ч“, „и1“, 127 „р“ на площ 14,9 ха и ползване 1 100 куб.м. (без клони). 
	Няма планирани ловностопански и мероприятия по плана за защита от пожари.

		Общата площ на територията е 50 320.0 ха. Залесената площ (без горите по чл.83), е 25 927,0 хектара. При това положение лесистостта е 51,5 %, което е над средната за страната – 34.5 %.
	Площта на  горските територии - държавна собственост, възлиза на 14190,9  ха  или 54,7% от общата площ на стопанството –  25927,0 ха.
	Горите на ТП ДГС “Плачковци” за които е изготвен този план имат важно значение, не само като строителна и технологична суровина, но и с техните водохранни, противоерозионни и здравно - украсни функции. 
	Горите в по - голямата си част са широколистни – високостъблени, за превръщане, и по – малко нискостъблени, а иглолистните са представени почти изцяло от култури. Високостъблените гори са разположени в по-високите части на стопанството. Значението на горите е многопосочно, като те се явават един от основните поминъци на населението в тази част на страната. Те са източник за задоволяване нуждите на местното население от дърва за огрев и по – малко за строителна дървесина. 
	С настъпилите промени в икономическия живот на страната и в стуктурата на горите след 1989 г., освен държавата на пазара на дървесина се появяват и частните предприемачи. В момента  на територията на стопанството работещите банцизи използват почти изцяло местна дървесина. 
	След 1989 г. в икономоческия живот на района настъпва икономическа стегнация, която оказва крайно отрицателно влияние върху поминъка на населението - закриват се редица губещи  и недотам губещи предприятия, както в градовете така и в селата. Това рязко увеличава безработицата, което принуждава част от безработните да мигрират или да си търсят временна работа в други населени места, или да се върнат към традиционните за този край поминъци – земеделие, животновъдство и туризъм.
	Средногодишно добивът на строителна дървесина от държавните гори възлиза на 8623 куб.м, а на дърва за огрев – 14027 куб.м. Добитите дървени материали се използват като източник на дърва за горене и като суровина за дървесина и целулоза. 
Потребителите на дървесина ползват изцяло автотранспорт.
Дървесината за целулоза е с крайни потребители „Свилоцел” и „Кроношпан България”. 
Останалите количества дървесина са изкупувани основно от местни фирми и отиват предимно за жителите на населените места в района на стопанството и съседните на тях.
От страничните ползвания в района на ТП ДГС “Плачковци” най-голямо значение има събирането на гъби и билки, в т.ч. на липов цвят. 
Персоналът на ТП ДГС „Плачковци“ е предимно от местни хора.

2. Обхват на дейността на ТП ДГС „Плачковци“ и сфери на социално въздействие 	ТП ДГС „Плачковци" заема северните склонове на Тревненската планина, дял на източната част на Централна Стара планина, водосборът на Дряновската река и системата от хълмове на Предбалкана до височините преди гр.Велико Търново.
Границите на стопанството образуват неправилен четириъгълник, с най-голяма дължина по посока север-юг около 30 км и ширина в посока изток-запад от 15 до 20 км. Горската площ в южната част е плътен комплекс, а на север по-големи или по-малки комплекси разположени сред земеделски земи.
Регионалната характеристика на релефа се обуславя от разположението на стопанството в съответните геоморфоложки области, подобласти и райони. Южната част на стопанството обхваща част от северните склонове и малка част от южните склонове на Тревненската планина. Средната част е разположена в северния Предбалкан, а северната част има хълмист характер.
	Южната част е типично планинска, със силно пресечен терен. Характерни са дълбоките долове и високите, ясно изразени била. Най-високата точка е вр.Бедек – 1488.1 м н.в. Външната граница на стопанството от юг, тръгва от връх Бедек на изток по главното било на Стара планина, извива от запад на изток, североизток до връх Българка – 1445.1 м н.в., от тук границата минава южно и загражда отдели намиращи се в Южна България. Главни била са: билото вр.Бедек – в. Турлата (1207 в н.в.) - вр.Мъхченица (по него върви част от западната граница на стопанството); билото му Самаринска река и Мечи дол (тук са стръмните скалисти склонове, Мъхнатите скали"); билото „Студен кладенец" - вр.Белновръх.
	Останалата по-голяма част на ДГС „Плачковци" заема части на Предбалкана, които се простират успоредно на главната Старопланинска верига.
	Предбалканските възвишения се радуват едно след друго и имат ясно очертани заоблени била. Най-голямото и характерно възвишение е „Стражата" - 622 м н.в.
	През землищата на селата Янтра, Скалско, Славейково, Гостилица преминава река Янтра, която описва живописни меандри. Наличието на множество ручеи и малки реки, течащи предимно в овразите прави околността извън пътищата труднодостъпна.
Дряновската река заедно с притока си река Андъка проломяват Страженското възвишение, като образуват живописни, но трудно проходими проломи. Реката силно се всича в баремските варовици и формира скаровидната си долина. По нейното протежение върху двата бряга се разпростира гр. Дряново.
		ТП ДГС „Плачковци“ засяга всички сфери свързани с горскостопански, ловностопански и лесокултурни дейности, както и снабдяването на местното население с дърва за огрев.

3. Засегнати и заинтересовани лица и групи от дейността на ТП ДГС „Плачковци“
Списък на заинтересованите страни, относно ГВКС, социални аспекти и горската сертификация за управлението на горите в ТП ДГС „Плачковци“
	Име на организацията：　ТП ДГС ПЛАЧКОВЦИ


	ИМЕ на заинтересованата страна – организация или частно лице 
	Лице за контакт
	E-mail адрес
	Пълен пощенски адрес или други координати за връзка

	РДГ В. Търново
	инж. Николай Николов
	 rugvtarnovo@iag.bg
	гр. Велико Търново, ПК 5000, ул. България 23

	Община Трявна
	Силвия Кръстева- кмет
	obtryavna@unicsbg.net
	гр. Трявна, ул. Бачо Киро № 1, ПК 5360

	Община Дряново
	Трифон Панчев- кмет
	dryanovo@dryanovo.bg
	гр. Дряново, ПК5370   ул. "Бачо Киро" 19

	ЛЗС София
	инж. Илиян Мутафчийски
	 lzssofia@iag.bg
	гр. София, ул. Шосе Банкя № 3


	ЛРС „Стринава“
	Михаил Тодорчев- специалист по лова
	lrd_strinava@abv.bg
	гр. Дряново, ул. Станционна № 1, ПК 5370

	ЛРС „Бедек“
	Христо Димитров- специалист по лова
	hdimitrof@gmail.com
	гр. Трявна, ул. Лясков дял № 1 б, ПК 5360

	ТС „Бачо Киро“
	Милко Илиев
	bacho_kiro@abv.bg
	гр. Дряново, ул. Стефан Стамболов № 7, ПК 5370

	Областна дирекция по безопасност на храните – Габрово 
	д-р Светослав Костадинов Спасов
	RVS_07@nvms.government.bg
	гр. Габрово, ул. Стефан Караджа №6

	ПП „Българка“
	инж. Лиляна Райкова
	dppbulgarka@nug.bg
	гр. Габрово, ПК 5300, ул. Минзухар 1

	РС  ПБЗН Трявна
	инж. Станимир Петков
	rspbzn_tryavna@mvr.bg
	п.к. 5360 Трявна
ул. Иван Йонков № 15
тел. 0677/6 22 11


	РС ПБЗН Дряново
	Ивайло Георгиев
	rspbzn_dryanovo@mvr.bg
	п.к. 5370 Дряново
ул. Рачо Стоянов № 15
тел. 0676/7 20 22


	РИОСВ В. Търново
	Елена Стефанова
	riosvt-vt@riosvt.org
	гр. В.Търново, ул. България № 23, ПК 5000

	Басейнова дирекция- Плевен
	инж. Петър Димитров
	dunavbd@bddr.org
	гр. Плевен,
ул. "Чаталджа" № 60
п.к. 5800
п.кутия 1237

	ТД „Планинец“- Трявна
	Мариана Христова
	mnhristova@mail.bg
	гр. Трявна, ул. Ангел Кънчев № 31, ПК 5350

	Кметство Плачковци
	Борислав Борисов- кмет
	 kmetpl1@abv.bg
	гр. Плачковци; пл. "Илинден" № 4, ПК 5360

	Кметство Царева ливада
	Детелина Михалева-кмет
	 c.livada@dryanovo.bg
	с. Царева ливада, общ. Дряново, ул. "Поп Харитон" № 27, ПК 5380




4. Културни особености на засегнатите/заинтересованите лица/групи, които да се вземат предвид при взаимодействията с тях.
Контактите ни с засегнатите/заинтересованите страни са предимно в писмена форма, но не са изключени и лични срещи. С институциите, с които работим пряко имаме добри практики на съвместна работа. Това са основно представителите на местната власт, органите на МВР и ПБЗН, РДГ, РИОСВ и др.
5. Права на местните общности /законови и традиционни/ и засегнатите страни във връзка с дейността на ТП ДГС „Плачковци“.
При плануване и извършване на дейности ТП ДГС „Плачковци“ не накърнява правата на местните общности. При възникнал спор или проблем се търси диалог между страните.
6. Настоящи и потенциални благоприятни и неблагоприятни въздействия от дейността на ТП ДГС „Плачковци“ в т. ч. социални, екологични и икономически.
Цел на стопанството ни е да ограничим неблагоприятните въздействия от дейността ни до минимум.
7. Мерки за преодоляване на идентифицираните неблагоприятни въздействия от дейността. 
В зависимост от установените неблагоприятни въздействия се вземат адекватни мерки за преодоляването им и недопускане за бъдещата работа на стопанството.
8. Начини за информиране и провеждане на консултации със засегнатите/ заинтересовани страни, както и за разрешаване на спорове.
Информирането става само в писмена форма. Канят се засегнатите или заинтересованите страни за провеждане на консултация. Определя се комисия за работа по конкретния случай и се прави всичко необходимо по мирен и извънсъдебен път да се реши установения проблем.
9. Възможности за принос на ТП ДГС „Плачковци“ към местното социално и икономическо развитие.
ТП ДГС „Плачковци“ допринася за местното социално и икономическо развитие като осигурява постоянна и временна заетост на местното население. 

